මේ අතර ඒ මහතා සඳහන් කළේ මේ වෙනුවෙන් නව තාක්ෂණය උපරිමයෙන් ප්‍රයෝජනයට ගතයුතු බවත් දැනට බදු ගෙවන පිරිසට අත පොවනවා මිස බදු නොගවන්නන් සම්බන්ධයෙන් ක්‍රියාමාර්ග නොගන්නා බවට චෝදනා තිබෙන බවත්ය.බදු ඉලක්කයන් හා ආර්ථික සංවර්ධනය අතර පරස්පරය නැති කළ යුතු බව සඳහන් කළ ආචාර්ය සරත් අමුණුගම මහතා ඌණ සංවර්ධිත රටක් නොව මධ්‍ය ආදායම් ලබන මට්ටමට පැමිණි විට රටකට සහන ණය හිමි‍ නොවන බවද විවිධ කොන්දේසි වලට යටත් වීමට සිදුවන බවද කීවේය.මේ රටතුළ ජාති ආගම් භේද කිසිවක් නොමැති බව සඳහන් කළ ඒ මහතා සියලු පාර්ශවයන් එක්ව රටේ ධනය, ආදායම ඉහළ නැංවීම වෙනුවෙන් පියවර ගතයුතු බවද පෙන්වා දුන්නේය.දේශීය ආදායම් කොමසාරිස් ජනරාල් මල්ලිකා සමරසේකර, නියෝජ්‍ය කොමසාරිස් ජනාරල්වරුන් වන කළ්‍යාණි දහනායක, අයිවන් දිසානායක, නදුන් ගුරුගේ මහත්ම මහත්මීන් ද මේ අවස්ථාවට එක්ව සිටියහ.